Bănel Nicoliță e sincer: "Cel mai bun jucător din România e de la FCSB"
Roș-albaștrii au obținut accederea în play-off-ul Superligii României cu 32 de puncte acumulate după înjumătățire.
FCSB a pierdut în ultima etapă a sezonului regular cu Rapid București pe Arena Națională, din postura de echipă oaspete, scor 0-4, în fața a aproape 44 de mii de susținători ai giuleștenilor.
Bănel Nicoliță e sincer: "Cel mai bun jucător din România e de la FCSB"
Bănel Nicoliță a vorbit despre Florinel Coman, vedeta FCSB-ului, care a reușit până în momentul de față să puncteze de 14 ori pe tabela de marcaj în stagiunea în curs.
Fotbalistul împarte prima poziție în topul golgheterilor alături de Darius Olaru, iar Albion Rrahmani de la Rapid și Philip Otele de la CFR Cluj le suflă în coastă în clasament.
"Dacă Florinel Coman va fi sănătos și va juca bine, FCSB va câștiga campionatul. E cel mai bun jucător din România și a demonstrat-o. L-a blocat bine Rapidul pe Coman.
Și asta s-a văzut și în meciul FCSB-ului. Echipa a suferit mult. Nu cred că FCSB stă doar în Coman", a spus Bănel Nicoliță.
Florinel Coman a fost adus de FCSB în august 2017 pentru trei milioane de euro de la Viitorul Constanța (actuala Farul). Brăileanul mai are contract cu roș-albaștrii până în iunie 2028.
-
1,82 m e înălțimea lui Florinel Coman
-
Transfermarkt îl estimează la cinci milioane de euro
-
11 selecții și un gol are la naționala României
FCSB - Sepsi OSK e duminică, 17 martie, de la ora 21:00. Confruntarea va fi LIVE TEXT pe www.sport.ro, dar și pe Facebook Sport.ro și va conta pentru etapa #1 din play-off.
FCSB, Rapid București, CFR Cluj, Universitatea Craiova, Farul Constanța și Sepsi OSK sunt în ordine echipele care au obținut accederea în play-off-ul campionatului.
Urmăriți SPORT.RO și pe Google News